**Jelgavas novada pašvaldības saistošo noteikumu Nr. “Grozījumi Jelgavas novada pašvaldības 2024.gada 26.jūnija saistošajos noteikumos Nr.12 “Ozolnieku mežaparka teritorijas apsaimniekošanas noteikumi”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Meža likuma 38.3 panta pirmajā daļā ir noteikts, ka mežaparku izveido vietējā pašvaldība pēc vienošanās ar zemes īpašnieku, izdodot saistošos noteikumus par konkrēta parka vai mežaparka izveidošanu, apsaimniekošanu un aizsardzību. Kārtību, kā ir izveidojams mežaparks, kā arī mežaparka apsaimniekošanas pamatnosacījumus nosaka Ministru kabineta 2013.gada 5.marta noteikumi Nr.123 “Noteikumi par parku un mežaparku izveidošanu mežā un to apsaimniekošanu”, kuru 29.punktā ir noteikts, ka mežaparks ir uzskatāms par izveidotu, ja dome ir izdevusi mežaparka apsaimniekošanas noteikumus.  Ar Administratīvo teritoriju un apdzīvoto vietu likuma pārejas noteikumu 17.punktu noteikts, ka novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.   * 1. Nodrošināt teritorijas estētisko, ainavisko, ekoloģisko, vides, kultūrvēsturisko, izglītojošo, aktīvās atpūtas un rekreācijas vērtību izmantošanu, apsaimniekošanu un saglabāšanu, veicinot teritorijas ilgtspējīgu attīstību, vienlaikus nodrošinot sabiedrību ar kvalitatīviem rekreācijas resursiem;   2. Saistošie noteikumi nepieciešami, lai mežā izveidotu mežaparku un noteiktu teritorijas apsaimniekošanas pamatnosacījumus;   3. Tiesiskais regulējums: Meža likuma 38.3.pants.   4. Ministru kabineta 2013. gada 5. marta noteikumi Nr. 123 "Noteikumi par parku un mežaparku izveidošanu mežā un to apsaimniekošanu" 29. punkts nosaka, ka Mežaparks ir uzskatāms par izveidotu, ja dome ir izdevusi Mežaparka apsaimniekošanas noteikumus.   Jelgavas novada pašvaldībā (turpmāk – Pašvaldība) 2024.gada 26.jūlijā saņemta Viedās administrācijas un reģionālās attīstības ministrijas vēstule Nr.1-18/4741 un 2024.gada 17.oktobra vēstule Nr.1-18/6197. Izvērtējot minētajās vēstulēs sniegto informāciju ir izdarīti grozījumi 2024.gada 26.jūnija saistošajos noteikumos “Ozolnieku Mežaparka teritorijas apsaimniekošanas noteikumi” Nr.12 (turpmāk – Saistošie noteikumi) svītrojot 5., 6., 7., 10., 12., 14., 15. un 16. punktu. |
| 1. Fiskālā ietekme uz pašvaldības budžetu | 2.1. Saistošo noteikumu īstenošana neietekmēs pašvaldības budžetu, neradīs papildus izmaksas.  2.2. Saistošo noteikumu īstenošana neietekmēs Pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu saistošo noteikumu izpildi. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Paredzama tieša sociālā ietekme, jo teritorijas apsaimniekošana, estētisko, ainavisko, ekoloģisko, vides, kultūrvēsturisko, izglītojošo, aktīvās atpūtas un rekreācijas vērtību uzturēšana ir saistāma ar cilvēku dzīvesveidu, kultūru un sabiedrību kopumā;  3.2. Ietekme uz iedzīvotāju veselību ar saistošo noteikumu piemērošanu tiek vērtēta pozitīva, ņemot vērā pieejamos rekreācijas resursus teritorijā;  3.3. Ietekme uz vidi ar saistošo noteikumu īstenošanu mazinās teritorijas tiešas vai netiešas pārmaiņas vidē, kas var ietekmēt cilvēku, viņa veselību un drošību, kā arī vides bioloģisko daudzveidību, augsni, zemes dzīles, ūdeni, gaisu, klimatu, ainavu, kultūras un dabas mantojumu;  3.4. Nav tiešas ietekmes uz uzņēmējdarbības vidi, līdz ar to konkurence netiek ietekmēta. |
| 1. Ietekme uz administratīvajām procedūrām un to izmaksām | Saistošo noteikumu piemērošanas jautājumos persona var vērsties pie Mežaparka apsaimniekotāja. |
| 1. Ietekme uz pašvaldības funkcijām un cilvēkresursiem | Saistošie noteikumi izstrādāti, lai īstenotu pašvaldības autonomo funkciju, kas uzliek pienākumu gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu. |
| 1. Informācija par izpildes nodrošināšanu | Saistošo noteikumu izpildes nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci. |
| 1. Prasību un izmaksu samērīgums pret ieguvumiem, ko sniedz mērķa sasniegšana | 7.1. Saistošie noteikumi ir piemēroti iecerētā mērķa un pašvaldības autonomās funkcijas izpildes nodrošināšanai;  7.2. Mērķa sasniegšanai saistošie noteikumi nosaka samērīgas prasības teritorijas apsaimniekošanai, uzturēšanai un teritorijas ilgtspējīgai attīstībai kā arī nosaka samērīgu atbildību par saistošo noteikumu neievērošanu. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai Saistošo noteikumu projekts un tam pievienotais paskaidrojuma raksts no 2024. gada \_\_. \_\_\_ līdz \_\_\_\_ tika publicēts pašvaldības oficiālajā tīmekļvietnē www.jelgavasnovads.lv sabiedrības viedokļa noskaidrošanai, nodrošinot iespēju ikvienai personai iesniegt savus priekšlikumus vai iebildumus. Minētajā termiņā sabiedrības priekšlikumi, iebildumi vai komentāri par Saistošo noteikumu projektu (tika/netika) saņemti. |

Domes priekšsēdētājs U.Ainārs